Oe, eina vir dié Porsche! | Netwerk24
Oe, eina vir dié Porsche!
07 April 2018 09:01
Die Porsche van digby die R1,8 miljoen het op sy neus te lande gekom. Foto: Twitter/@Porsche911UK
’n Peperduur Porsche 911 Targa 4S het in Colchester in Engeland op sy neus te lande gekom toe die bestuurder van die sportmotor op ’n parkeerterrein deur ’n baksteenmuur gejaag het.
Ten spyte daarvan dat die motor byna vertikaal op ’n voetgangerpad beland het, is die 73-jarige bestuurder ongedeerd, berig The Telegraph. Geen voetgangers is ook beseer nie.
Volgens die BBC ondersoek die polisie die ongeluk en die bestuurder sal die geleentheid gegee word om gevorderde bestuurslesse te volg.
Hy sal volgens The Sunday Times ook van roekelose bestuur aangekla word.
Die swart sportmotor, wat met ’n hyskraan van die voetpad verwyder is, het taamlike skade opgedoen.
Volgens die webtuiste Cars.co.za kos die Targa 4S sowat R1 844 000.
Die motor is later met ’n hyskraan van die voetgangerpad verwyder. Foto: Twitter/@Porsche911UK
Die bestuurder van dié Porsche is nie beseer nie...Foto: Twitter/@Porsche911UK
Die pikswart sportmotor is taamlik beskadig. Foto: Twitter/@Porsche911UK
Meer oor: Engeland | Porsche
Fris M5 deel self die houe uit